પંદરમી સદીમાં થઈ ગયેલા સંત કબીરના જન્મસ્થાન કબીર ચૌરા મઠને કબીરપંથીઓ સૌથી વધુ પવિત્ર સ્થાન ગણે છે. એના અધિપતિએ કરેલી મોદીની ટીકાને સૂચક માનવામાં આવે છે. પુરીના શંકરાચાર્ય અધોક્ષજાનંદ દેવર્તીથ અને દ્વારિકાના શંકરાચાર્ય સ્વામી સ્વરૂપાનંદ સરસ્વતી પણ મોદીના વારાણસીથી ચૂંટણી લડવાનો વિરોધ કરી ચૂક્યા છે. બન્ને શંકરાચાર્ય તો મોદીના વિરોધમાં પ્રચાર કરવા બનારસ પણ જવાના છે.